भारत सरकार

मानव संसाधन विकास मंत्रालय

उच्‍चतर शिक्षा विभाग

राज्य सभा

अतारांकित प्रश्न संख्या: 3134

उत्तर देने की तारीखः 22.0**3**.201**8**

झारखण्ड के लिए ईबीएसबी योजना के अंतर्गत शुरू किए गए कार्यकलाप

3134. श्री महेश पोद्दारः

**क्या** मानव संसाधन विकास मंत्री **यह बताने की कृपा करेंगे किः**

**(क) ‘‘एक भारत श्रेष्ठ भारत’’ (ईबीएसबी) कार्यक्रम के अंतर्गत अब तक उठाए गए कदमों का ब्यौरा क्या है; और**

**(ख) अक्टूबर, 2017 से अब तक विशेषतः झारखण्ड के लिए ईबीएसबी के अंतर्गत शुरू किए**

**गए कार्यकलापों का ब्यौरा क्या है**?

उत्तर

मानव संसाधन विकास मंत्रालय में राज्य मंत्री

 **(डॉ. सत्‍य पाल सिंह)**

(क) और (ख): भारत सरकार द्वारा राज्‍यों, संघ राज्‍य क्षेत्रों, केन्‍द्रीय मंत्रालयों, शैक्षणिक संस्‍थाओं और भाषायी, साक्षरता, सांस्‍कृतिक, खेल, पर्यटन और लोगों के बीच आपसी आदान-प्रदान के अन्‍य रूपों में सहसमन्‍वित पारस्‍परिक कार्य प्रक्रिया द्वारा राष्‍ट्रीय एकता के पोषण हेतु 2 अक्‍तूबर, 2016 को एक भारत श्रेष्‍ठ भारत (ईबीएसबी) कार्यक्रम आरंभ किया गया था। इसमें पूरे देशभर में उल्‍लेखनीय प्रगति हुई है।

 35 राज्‍यों/संघ राज्‍य क्षेत्रों ने समझौता ज्ञापन पर हस्‍ताक्षर किए हैं जिनका विवरण [www.ekbharat.gov.in](http://www.ekbharat.gov.in), पर उपलब्‍ध है। मानव संसाधन विकास मंत्रालय के अतिरिक्‍त प्रमुख केन्‍द्रीय मंत्रालयों/विभागों अर्थात सूचना एवं प्रसारण मंत्रालय, पर्यटन मंत्रालय, संस्‍कृति मंत्रालय, रेल मंत्रालय, खेल विभाग और युवा कार्यक्रम विभाग के अलावा राज्‍यों/संघ राज्‍य क्षेत्रों ने कार्यक्रम के अंतर्गत मध्‍य अक्‍तूबर, 2017 से दिसंबर, 2018 तक मासिक गतिविधि कैलेंडर तैयार किए हैं। कई राज्‍य, संघ राज्‍य क्षेत्र और शैक्षिक संस्‍थाएं अपने पेअर राज्‍यों/संघ राज्‍य क्षेत्रों से संबंधित एकता के एकीकृत विषय-वस्‍तु के साथ कार्यक्रम के तहत विभिन्‍न इवेंटों का आयोजन कर रहे हैं। एनसीईआरटी द्वारा सभी राज्‍यों/संघ राज्‍य क्षेत्रों की संस्‍कृतियों, भाषाओं, परंपराओं, उत्‍सवों इत्‍यादि का “भारत: सांस्‍कृतिक विविधता में एकता” नामक संग्रह तैयार किया गया है। ईबीएसबी के लिए एक प्रतीक चिन्‍ह भी तैयार किया गया है।

 झारखंड के लिए ईबीएसबी योजना के अंतर्गत शुरू किए गए कार्यकलापों में 31 अक्‍तूबर, 2017 को दिल्‍ली में गोवा सदन में “झारखंड योजना महोत्‍सव” का आयोजन, 31 अक्‍तूबर, 2017 को गोवा में प्रश्‍नोत्‍तरी प्रतियोगिता, 30 अक्‍तूबर, 2017 से 6 नवंबर, 2017 तक नेत्रहट में झारखंड और गोवा के एनसीसी तथा एनएसएस केडेट के साथ एडवेंचर और ट्रैकिंग शिविर, गोवा के 22 कलाकारों द्वारा 15 नवंबर, 2017 को “झारखंड स्‍थापना दिवस समारोह” के अवसर पर प्रस्‍तुत गोवा के लोक नृत्‍य “समय” पर कार्यक्रम, गोवा के नृत्‍य अनुदेशकों द्वारा झारखंड के कलाकारों का 17 से 26 नवंबर, 2017 तक लोक नृत्‍य समय (लैंप डांस) पर प्रशिक्षण, 18 दिसंबर, 2017 से 2 जनवरी, 2018 तक गोवा के कलाकारों को “सराईकेला छाउ नृत्‍य” पर प्रशिक्षण, 1 से 21 जनवरी, 2018 तक “लोकोत्‍सव” गोवा में झारखंड के कलाकारों द्वारा गोवा का “दीप नृत्‍य” गोवा में 11 से 21 जनवरी, 2018 तक गोवा में आयोजित “लोकोत्‍सव” कार्यक्रम में झारखंड के शिल्‍प और भोजन के स्‍टाल लगाना और झारखंड के लोक नृत्‍य “नागपुरी” और “करसा” का प्रदर्शन तथा गोवा में 25 जनवरी, 2018 से 3 फरवरी, 2018 तक झारखंड व्‍यंजन के संबंध में एक कार्यशाला जिसमें गोवा की 20 महिलाओं को झारखंड के व्‍यंजन बनाने का प्रशिक्षण दिया गया।

झारखंड के सभी प्राथमिक और मिडल स्‍कूलों को वर्णमाला, 100 वाक्‍यों, कोंकणी भाषा के 20 मुहावरों और गोवा के बारे में अन्‍य सूचना प्रदान की गयी है। झारखंड के सभी प्राथमिक और माध्‍यमिक स्‍कूलों में गोवा के विभिन्‍न पहलुओं के संबंध में फरवरी, 2018 से प्रत्‍येक कार्य दिवस पर विशेष कक्षाओं का आयोजन किया जा रहा है। झारखंड के साहित्‍य, संस्‍कृति और लोक नृत्‍य के संबंध में डाक्‍यूमेंट्री तैयार की गयी है और प्रसारण हेतु गोवा दूरदर्शन को भेजी गई है। आकाशवाणी, रांची, समय-समय पर विशेष कार्यक्रमों का आयोजन करती है हैसे कि चर्चा, भेंट वार्ता, भौगोलिक स्‍थिति का चित्रांकन, गोवा के पर्यावरण, संस्‍कृति, इतिहास, व्‍यंजन और पर्यटन। मुंदरी और नागपुरी इत्‍यादि में स्‍थानीय लोकप्रिय गानों की सीडी प्रसारण हेतु गोवा आकाशवाणी को भेजी गई है।

\*\*\*\*\*